Posl. br. 14 St-732/2017-25

[bookmark: _GoBack][image: ]
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3


U   I M E    R E P U B L I K E   H R V A T S K E
R J E Š E N J E

	Trgovački sud u Rijeci, po sucu Veri Jelenović, odlučujući o prijedlogu H-ABDUCO d.o.o. Zagreb, Slavonska avenija 6a, OIB 13667298928, za otvaranje stečajnog postupka nad dužnikom MEGALOS društvo s ograničenom odgovornošću za ugostiteljstvo i trgovinu Rijeka, Krešimirova 10, OIB: 06409862932, dana 19. rujna 2018.

r i j e š i o    j e

	Odbacuje se prijedlog H-ABDUCO d.o.o. Zagreb, Slavonska avenija 6a, OIB 13667298928 za otvaranje stečajnog postupka nad dužnikom MEGALOS društvo s ograničenom odgovornošću za ugostiteljstvo i trgovinu Rijeka, Krešimirova 10, OIB: 06409862932 kao nedopušten.

Obrazloženje

	H-ABDUCO d.o.o. Zagreb, Slavonska avenija 6a, OIB 13667298928 je po pozivu iz oglasa objavljenog na mrežnoj stranici e-Oglasne ploče sudova od 29. prosinca 2017. u zakonskom roku u skladu sa člankom 430. Stečajnog zakona (NN 71/15, dalje: SZ) podnio sudu prijedlog za otvaranje stečajnog postupka nad dužnikom MEGALOS društvo s ograničenom odgovornošću za ugostiteljstvo i trgovinu Rijeka, Krešimirova 10, OIB: 06409862932.
		U skladu sa člankom 434. SZ, H-ABDUCO d.o.o. Zagreb, Slavonska avenija 6a, OIB 13667298928  je zaključkom ovog suda posl. br. 14 St-732/2017-15 od 6. travnja 2018. pozvan na uplatu predujma za namirenje troškova stečajnog postupka u roku od osam dana što nije učinio iako je navedeni zaključak primio dana 16. travnja 2018.
	Člankom 114. stavak 5. SZ-a propisano je da ako podnositelj prijedloga za otvaranje stečajnoga postupka nije uplatio predujam za namirenje troškova stečajnog postupka, sud će prijedlog odbaciti kao nedopušten. Stoga je sud u skladu s navedenim zakonskim odredbama odlučio kao u izreci ovog rješenja. 

 Rijeka, 19. rujna 2018.

                                                                                                       Sudac
                                                                                                 Vera Jelenović 

UPUTA O PRAVNOM LIJEKU:
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave ovog rješenja (čl.19. st.1. i 2. SZ-a). 

